Ετεροφυλοφιλία

Ετεροφυλοφιλία ή ετεροσεξουαλικότητα είναι η ερωτική έλξη, η σεξουαλική έλξη ή η σεξουαλική συμπεριφορά μεταξύ ατόμων του αντίθετου φύλου. Ως σεξουαλικός προσανατολισμός, η ετεροφυλοφιλία είναι "ένα διαρκές πρότυπο συναισθηματικής, ερωτικής ή/και σεξουαλικής έλξης" από άτομα του αντίθετου φύλου. Επίσης, αναφέρεται στην "αίσθηση ενός ατόμου για την ταυτότητά του που καθορίζεται από αυτή την έλξη, από σχετικές συμπεριφορές και από τη συμμετοχή του σε κοινότητα ατόμων με την ίδια έλξη." Τα ετεροφυλόφιλα άτομα αποκαλούνται στρέιτ (αγγλ. straight). 

Μαζί με την αμφιφυλοφιλία και την ομοφυλοφιλία, η ετεροφυλοφιλία είναι μία από τις τρεις βασικές κατηγορίες σεξουαλικού προσανατολισμού στο ετερο-ομοφυλοφιλικό φάσμα. Ανά τους πολιτισμούς, οι περισσότεροι άνθρωποι είναι ετεροφυλόφιλοι και η ετεροφυλοφιλική δραστηριότητα είναι μακράν ο πιο συνηθισμένος τύπος σεξουαλικής δραστηριότητας.
 
Οι επιστήμονες δεν γνωρίζουν τα ακριβή αίτια του σεξουαλικού προσανατολισμού, αλλά θεωρητικολογούν ότι οφείλεται σε μία περίπλοκη αλληλεπίδραση γενετικής, ορμονών, και περιβαλλοντικών επιρροών και δεν τον θεωρούν επιλογή. Παρόλο που καμία θεωρία περί τα αίτια του προσανατολισμού δεν έχει ακόμη λάβει μαζική υποστήριξη, οι επιστήμονες δείχνουν να προτιμούν τις βιολογικά βασισμένες θεωρίες. Πιθανολογείται ότι υπάρχουν περισσότερες μαρτυρίες που υποστηρίζουν μη κοινωνικά, βιολογικά αίτια του σεξουαλικού προσανατολισμού, παρά κοινωνικά αίτια, ειδικότερα για τους άνδρες.

Οι όροι ετεροφυλόφιλος και ετεροφυλοφιλία συνήθως αφορά ανθρώπους, αλλά η ετεροφυλοφιλική συμπεριφορά παρατηρείται σε όλα τα θηλαστικά και σε άλλα ζώα. 

Το επιχείρημα πως η ετεροφυλοφιλική σεξουαλική δραστηριότητα είναι ο μόνος σωστός ή ηθικός τρόπος σεξουαλικής συμπεριφοράς αποκαλείται ετεροσεξισμός και η πεποίθηση ότι η κοινωνία βασίζεται πάνω σε αυτό ονομάζεται ετεροκανονικότητα.

Ετεροφυλοφιλική συμπεριφορά στα ζώα
Η σεξουαλική αναπαραγωγή στο ζωικό βασίλειο πραγματοποιείται κυρίως μέσω ετερόφυλης σεξουαλικής επαφής, αν και υπάρχουν ζώα που αναπαράγονται μη σεξουαλικά, μεταξύ των οποίων είναι τα πρωτόζωα και τα κατώτερα ασπόνδυλα.

Το αναπαραγωγικό σεξ δεν απαιτεί υποχρεωτικά ετεροφυλοφιλικό προσανατολισμό, εφόσον ο προσανατολισμός αναφέρεται στο μακρόχρονο και διαρκές μοτίβο της ερωτικής και συναισθηματικής έλξης που οδηγεί συνήθως σε μακροχρόνιους κοινωνικούς δεσμούς, την ώρα που το αναπαραγωγικό σεξ απαιτεί μόνο τη βασική πράξη της σεξουαλικής επαφής μόνο για να γονιμοποιηθεί το ωάριο μέσω του σπέρματος, κάτι που συνήθως γίνεται μόνο μία φορά.

Ακαδημαϊκές μελέτες

Βιολογία και περιβάλλον 
Η συσχέτιση βιολογίας και σεξουαλικού προσανατολισμού είναι αντικείμενο ερευνών. Οι έρευνες δεν έχουν υποδείξει έναν απλό και μοναδικό καθοριστικό παράγοντα για το σεξουαλικό προσανατολισμό. Διάφορες έρευνες δείχνουν σε διαφορετικές κατευθύνσεις, ακόμα και σε συγκρουσιακές θέσεις, οι επιστήμονες ωστόσο υποθέτουν ότι ο συνδυασμός γενετικών, ορμονικών και κοινωνικών παραγόντων καθορίζουν το σεξουαλικό προσανατολισμό. Όσον αφορά τα αίτια του σεξουαλικού προσανατολισμού είναι πολύ δημοφιλείς οι βιολογικές θεωρίες, και οι βιολογικοί παράγοντες πιθανόν να περιλαμβάνουν κάποια αλληλεπίδραση μεταξύ των γενετικών παραγόντων και το πρώιμο μητρικό περιβάλλον ή των βιολογικών και των κοινωνικών παραγόντων. Αυτοί οι παράγοντες, οι οποίοι ίσως σχετίζονται με την ανάπτυξη του ετεροφυλοφιλικού ή κάποιου άλλου προσανατολισμού, περιλαμβάνουν γονίδια, προγεννητικές ορμόνες και εγκεφαλική δομή σε συνδυασμό με την επαφή με το περιβάλλον.

Δείτε επίσης 
 Σεξουαλικός προσανατολισμός
 Ομοφυλοφιλία
 Αμφιφυλοφιλία
 Ασεξουαλικότητα
 Κλίμακα Κίνσεϊ

Παραπομπές

Εξωτερικοί σύνδεσμοι 

 
Σεξουαλικός προσανατολισμός
Σεξουαλικότητα
Αγάπη
Διαπροσωπικές σχέσεις
Κανονιστική ηθική